আবুল হাসান আলী হাসানী নদভীর গ্রন্থপঞ্জি
"আবুল হাসান আলী হাসানী নদভীর গ্রন্থপঞ্জি" নামের এই তালিকায় বিংশ শতাব্দীর ভারতীয় ইসলামি চিন্তাবিদ, বুদ্ধিজীবী, সাহিত্যিক, ঐতিহাসিক, বাগ্মী ও দার্শনিক আবুল হাসান আলী হাসানী নদভীর রচিত গ্রন্থসমূহ অন্তর্ভুক্ত করা হয়েছে। ১৬ বছর বয়সে মিশরের আল মানারে তার প্রথম লেখা প্রকাশিত হয়। তার প্রথম পূর্ণাঙ্গ গ্রন্থ সীরাতে সৈয়দ আহমদ শহীদ। আরবি ও উর্দুতে তার রচনার সংখ্যা ৫ শতাধিক। তার দুটি বিখ্যাত রচনা মুসলমানদের পতনে বিশ্ব কী হারালো? ও সংগ্রামী সাধকদের ইতিহাস। নবীয়ে রহমতকে তিনি তার সর্বাধিক প্রিয় গ্রন্থ হিসেবে উল্লেখ করেন। শেষ বয়সে তিনি ৭ খণ্ডে কারওয়ানে যিন্দেগী নামে আত্মজীবনী প্রকাশ করেন।